**Նախագիծ 8**

**ՈՐՈՇՈՒՄ**

«\_\_\_\_\_» \_\_\_\_\_\_\_\_\_\_\_\_\_2021 թվականի N \_\_\_\_\_\_Ա

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱԳԱՐԱԿ ԵՎ ՇԻԿԱՀՈՂ ԲՆԱԿԱՎԱՅՐԵՐԻ ՀՈՂԵՐԻ ՕԳՏԱԳՈՐԾՄԱՆ ԺԱՄԱՆԱԿԱՎՈՐ ՍԽԵՄԱՅՈՒՄ ՆԱԽԱՏԵՍՎՈՂ ՓՈՓՈԽՈՒԹՅԱՆԸ ՀԱՎԱՆՈՒԹՅՈՒՆ ՏԱԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 29)-րդ կետով, համաձայն Հայաստանի Հանրապետության կառավարության 2011 թվականի դեկտեմբերի 29-ի թիվ 1918-Ն որոշման և հաշվի առնելով Կապան համայնքի ղեկավարի  առաջարկությունը, ***Կապան համայնքի ավագանին որոշում  է.***

1. Հավանություն տալ Հայաստանի Հանրապետության Սյունիքի մարզի Կապան համայնքի վարչական տարածքում գտնվող Ագարակ և Շիկահող բնակավայրերի հողերի օգտագործման ժամանակավոր սխեմաների փոփոխությանը, ըստ որի առաջարկվում է ներքոհիշյալ հողամասերը փոխադրել հատուկ նշանակության հողերի կատեգորիա` պաշտպանական կարիքների համար.

1) Ագարակ բնակավայրում գտնվող համայնքային սեփականություն հանդիսացող գյուղատնտեսական նշանակության 0,52592 հա վարելահողը (կադաստրային ծածկագիր՝ 09-008-0102-0039-ից):

2) Շիկահող բնակավայրում գտնվող համայնքային սեփականություն հանդիսացող գյուղատնտեսական նշանակության 0,2759 հա վարելահողը (կադաստրային ծածկագիր՝ 09-072-0107-0082) գյուղատնտեսական նշանակության 0,32879 հա վարելահող (կադաստրային ծածկագիր՝ 09-072-0107-0084):

2. Համայնքի ղեկավարին՝ կազմել և օրենսդրությամբ սահմանված կարգով հողերի օգտագործման ժամանակավոր սխեմաների համաձայնեցման միջգերատեսչական հանձնաժողովի համաձայնեցմանը ներկայացնել համապատասխան հողաշինարական գործերը:

ՀԻՄՆԱՎՈՐՈՒՄ

ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

Համայնքի Ագարակ և Շիկահող բնակավայրերի հողերի օգտագործման ժամանակավոր սխեմայում առաջարկվող փոփոխությանը հավանություն տալու որոշման նախագծի ներկայացման համար հիմք է հանդիսացել ՀՀ-ում սահմանված ռազմական դրությունը և դրանով պայմանավորված սահմանների անվտանգության պահպանման խնդիրներ կարգավորման անհրաժեշտությունը:

ՏԵՂԵԿԱՆՔ

ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ

Համայնքի Ագարակ և Շիկահող բնակավայրի հողերի օգտագործման ժամանակավոր սխեմայում առաջարկվող փոփոխությանը հավանություն տալու մասին Կապան համայնքի ավագանու որոշման նախագծի ընդունման կապակցությամբ Կապան համայնքի բյուջեում եկամուտների էական ավելացում կամ նվազեցում չի նախատեսվում: